Source: http://docplayer.hu/2248962-Szamon-tartva-kiallitas-a-kommunista-egyhazuldozes-pap-aldozatairol.html
Timestamp: 2017-10-19 11:30:19
Document Index: 33613215

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

számon-tartva kiállítás a kommunista egyházüldözés pap áldozatairól - PDF
számon-tartva kiállítás a kommunista egyházüldözés pap áldozatairól
Download "számon-tartva kiállítás a kommunista egyházüldözés pap áldozatairól"
1 számon-tartva kiállítás a kommunista egyházüldözés pap áldozatairól
2 TÖRTÉNELMI HÁTTÉR Kiadó Laczkó Dezső Múzeum A kiállítás kurátora és az ismertető szerkesztője Tikovits Ernő a veszprémi kiállítás kurátora Dr. Pilipkó Erzsébet A kiállítás védnöke Dr. Navracsics Tibor Közigazgatási és Igazságügyi miniszter Tördelés Tikovits Frigyes A fotókat a Kalocsai Érsekség bocsátotta rendelkezésünkre ISBN Támogatók: Közigazgatási és Igazságügyi Minisztérium Magyarországon már 1945-től, a szovjet megszállást követően folyamatosan érték retorziók az egyházi személyeket, papokat, szerzeteseket. Anélkül, hogy bűncselekményt követtek volna el, internálták, vagy börtönbe zárták őket. Emellett megfigyelték és ellenőrizték az egyházak képviselőit. A szovjet megszállás után a klerikális reakció a szocializmus építését akadályozó erők gyűjtőfogalma lett. Az 1948-ban létrejött kommunista diktatúra egyik célja az volt, hogy felszámolja a vallásosságot és az egyházakat. Valamennyi egyházat sújtotta 1946-ban számos egyházi egyesület, így a cserkészszövetség betiltása is. A legnagyobb csapás azonban a felekezeti iskolák államosítása volt 1948-ban. Ezzel az egyházat megfosztották társadalmi befolyásának egyik legfontosabb bázisától. Ehhez az évhez kötődik Mindszenty József bíboros letartóztatása is nyarán került sor a szerzetesrendek feloszlatására. Érdekükben ült tárgyalóasztalhoz a püspöki kar küldöttsége a pártállam képviselőivel. Végül Grősz József kalocsai érsek aláírta a magyar állam és az egyház közötti egyezményt, mely szerint a szerzetesrendek többségének működését az állam nem engedélyezi. Ezen túl drasztikus lépésekkel is igyekeztek korlátozni az egyházak működését; papok és szerzetesek ezreit szórták szét, börtönözték be vagy végezték ki, papnevelő intézeteket szüntettek meg és megszervezték a fennálló rendhez hű békepapi mozgalmat, melyhez zömében csak kényszerből csatlakozott a papság. Az egyházak működésének ellehetetlenítését elsősorban az Állami Egyházügyi Hivatal volt hivatva végrehajtani. A hatvanas években az általános nemzetközi enyhülésnek, a Kádárrendszer konszolidációjának, valamint a vatikáni reformpolitikának köszönhetően puhatolódzó megbeszélések kezdődtek a Vatikánnal. Ezek eredményeképp született meg a magyar állam és a Szentszék között ben aláírt részleges megállapodás. A klasszikus Kádár-korszakot már egyértelműen annak az elvnek a megvalósítása jellemezte, hogy amíg az egyház létezik, fel kell használni. Ez jellemezte az állam és az egyház viszonyát az 1990-es rendszerváltozásig. 3
3 TÁVOL A HAZÁTÓL Magyarországon legkorábban talán azok a papok ismerkedtek meg a háború utáni egyházüldözéssel, akik hadifogságba kerültek vagy elítélve a Szovjetunióba internálták őket. Hadifogságba kerülni persze nem tekinthető egyházüldözésnek, főleg ha harci cselekmények során tábori lelkészként kerül fogságba az illető, ahogy ez Dr. Balogh Istvánnal ( ) történt 1945 májusában. Azonban hamar kiderült, hogy hivatásához méltó viselkedése szálka fogvatartói szemében. Rettenthetetlen jellemének bizonyítéka, hogy kiharcolta a halottak koporsóba való temetését, és ha kellett, a latrinaárokban állva gyóntatta a hadifoglyokat. Hat év alatt a Szovjetunió több lágerében is megfordult. A táborokban társaival együtt többször éhségsztrájkkal vívták ki jogaikat és a misézés lehetőségét. Ezekben a csatározásokban élen járt, amit azzal jutalmaztak, hogy Voronyezsből az utolsó transzporttal 1951ben hazakerülve, két és fél évre az ÁVH börtöneibe és internáló táboraiba került. Ott válogatott kínzásokkal gyötörték. Az ellene készített koncepciós perben azzal vádolták, hogy a lágerben a Vatikán számára kémkedett ban szabadult. A rendőrség továbbra is figyelte, és a paptársainak küldött prédikációvázlatok miatt zaklatták, beidézték, megverték. Megalkuvást nem ismerő, a békepapságot elítélő magatartása miatt egyházi 4 Balogh István tábori-lelkész bőröndje, melybe az elhunyt katonák dögcéduláit gyűjtötte, majd szabadulása után széthordta őket az országban Növényi festőanyagokkal fogságban készült kép Balogh Istvánról Szerednyei János bankjegyei, melyeket a hazatérés reményében őrzött a vorosilovkai szénbányákban Szerednyei karszalagja, rajta a feirat : Pap Bátyuska Placid atya dobozkája, melyben az oltáriszentséget őrizte fogsága éveiben feletteseinek is sok kellemetlenséget okozott. Leghosszabb ideig Göncön szolgált. Lágerkapcsolatain keresztül minden hozzáfordulón segített, amiért nem várt hálát. Több mint 500 autót szerzett azoknak, akiknek erre szükségük volt. A fiatal bencés szerzetes Oloffson Placid (1916) nyilvános előadásai, karizmatikus egyénisége, papi és tanári tevékenysége nem kis részben járult hozzá a kommunista párt 1945-ös budapesti választási vereségéhez. Későbbi választási esélyeiket javítandó ezért ellenzéki politikusok és minden olyan személy kiiktatásával, bebörtönzésével próbálták biztosítani, akik számottevő erőt jelentettek az ideológiai osztályharcban. Számos pap és szerzetes mellett ez a sors várt Placid atyára is. Mivel a magyar törvények szerint nehezen találtak rajta fogást a szovjet katonai bíróság ítélte el tíz évre és a Szovjetunió büntetőtáboraiba került. Ott döbbent rá, hogy papként és emberként legfőbb feladata egy ilyen világban az, hogy társaiban tartsa a lelket és a túlélés reménységét. Titokban papi tevékenységét is folytatta; misézett, gyóntatott. Isten pedig számtalan alkalommal csodálatos módon megsegítette őt. Így misézhetett a Moszkvai Izraelita Hitközségtől kapott macesszal vagy dolgozhatott portréfestőként, ami nemcsak az embertelen fizikai munkától, de a biztos haláltól is megmentette a végletekig lesoványodott Placid atyát. Hazatérve fizikai munkás lett, mert rendjébe nem térhetett viszsza. Dolgozott ládagyárban, moso5
4 dában és betegszállítóként is. Szívesen mondogatja: A Szovjetunió már eltűnt, de én még itt vagyok. A magyar Kolbe atya, talán nem túlzó ez a megnevezés Szerednyei János ( ) tarcali káplánra, aki fiatalon, mások helyett vállalta a szovjet lágerélet megpróbáltatásait. A szovjet katonák 1945 januárjában kezdték összeszedni a környékbelieket egy kis málenkij robotra, ami jelentésével ellentétben (kis munka), általában több éves rabszolgalétet jelentett valamelyik szovjet munkatáborban. Szerednyei János káplán önként jelentkezett, hogy elkíséri híveit egy három napos munkára. Így került az ukrajnai Vorosilovka szénbányáinak egyikébe, ahol papi hívatásához hűen igazi lelkipásztorként működött a foglyok között. Titokban misézett, gyóntatott, szolgálta a betegeket. Az éhség és a túlhajszolt, embertelen körülmények között végzett bányamunka azonban felőrölték erejét. Egy nap, amikor már jártányi ereje sem volt egy csillével próbálta felhúzatni magát a bánya mélyéből. A csille azonban visszazuhant vele, kioltva fiatal életét. Tisztelete oly nagy volt nemcsak a táborlakók, hanem a láger őrei és a helyiek között is, hogy az elhunyt foglyok közül egyedül ő részesült koporsós temetésben. Patrik József ( ) is azoknak a papoknak az egyike, akik elkísérték híveiket a szovjet lágerek 6 Patrik József bányászlámpája és szüleinek írt levelezőlapja Fogolytársak által készített miseruha, melyhez az anyagot ágyneműhuzat szolgáltatta Oltáriszentségtartó Galambos János misefelszereléséből poklába januárjában önként követte a vorosilovkai szénbányákba a Rátkáról málenkij robotra elhurcolt sváb lakosokat. Közel ezredmagával volt az számú láger foglya, ahol hitéből fakadóan türelmesen hordozta keresztjét. Papi hivatását, a szintén vele egy lágerben raboskodó Szerednyei Jánossal, csak titokban gyakorolhatta; misézett, gyóntatott, ellátta a beteget, sőt még újszülöttet is keresztelt. Ő temette el a bányaszerencsétlenség következtében meghalt paptársát októberében került újra Magyarországra. Közel száz személy sosem tért vissza Vorosilovkáról. Galambos Jánost ( ) márokpapi plébánosként sorozták be a tábori lelkészi szolgálatra. Társaival együtt ő is fogságba esett a doni áttörésnél és három évet töltött a Szovjetunió fogolytáboraiban. Misefelszerelése egy aknatalálat következtében megsemmisült. A fogságban társai készítettek neki egy teljes misefelszerelést. Papi szolgálatát hűségesen ellátta, misézett, gyóntatott még a tífusztól gyötörten is négykézláb mászott a haldoklókhoz, hogy feloldozza őket és ellássa a szent útravalóval. A lágerkörülmények között sokat szenvedett, de haláláig gyakran emlegette, hogy inkább lenne ő a Szovjetunióban, mint a szovjetek Magyarországon. 7
5 A KOMMUNIZMUS ÉS AZ ORTODOXIA SZORÍTÁSÁBAN Kárpátalján az 1944-es megszállást követően azonnal megkezdődött a kommunista hatóságok kíméletlen támadása a ruszin nemzetiség és az identitásukat fenntartó görög katolikusok ellen. Papjait és híveit a Rómától való elszakadásra és a pártirányítás alatt álló pravoszláv egyházba való átlépésre próbálták kényszeríteni, az ellenálló papokat bebörtönözték, meggyilkolták. Boldog Romzsa Tódor ( ) püspök kezdettől ellenállt a szovjet hatóságok nyomásának. Egy templomszentelésről tartott hazafelé, amikor lovas kocsiját katonai teherautóval legázolták, majd a sebesülteket vasdorongokkal agyba-főbe verték. A súlyosan sérült főpap kórházba került, ahol egy óvatlan pillanatban egy álruhás nővér mérgezett injekcióval megölte. A föld alá kényszerített egyház vezetését ezután a korábban titokban felszentelt püspökök látták el. Már életében legendák szövődtek Orosz Péter ( ) titokban felszentelt püspök alakja köré. Éveken át faluról falura bujkálva magánházaknál végzett lelkipásztori szolgálatot, szervezte az egyház föld alatti életét. Végül egy rendőr felismerte, letartóztatta és egy út menti keresztnél pisztollyal tarkón lőtte. A másik neves püspök Chira Sándor ( ) volt, akit 25 év szibériai kényszermunkára ítéltek ban, szabadulása 8 Romzsa Tódor az ellene elkövetett merénylet során viselt sálja. A vérfoltokat Puskás László felesége mosta ki, de a püspök már nem viselhette. Chira Sándor titokban bemutatott miséihez szánt kenyérkockák után egy évvel ismét letartóztatták és illegális papi tevékenység vádjával bíróság elé állították. 5 évet kapott. Szabadulása után a kazahsztáni Karagandába költözött, ahol haláláig a száműzött kisebbségek lelkipásztoraként működött. Nemcsak a főpapság, hanem az alsóbb papság és családtagjaik is kivették részüket a megpróbáltatásokból. Közéjük tartozott Puskás László is ( ) akit, mivel megtagadta az átlépést az ortodox egyházba 25 év munkatáborra ítéltek. Kazahsztán rézbányáiban raboskodott. A munkába belerokkanva beteglágerbe került ban szabadult. Szabó Andrást ( ) is 25 év munkatáborra ítélték, de öt éven belül egészsége felmondta a szolgálatot. Bár kiszabadult, de kiheverni nem tudta az átélt megpróbáltatásokat. Dr. Ortutay Elemér ( ) az ungvári illegálisan működő görög katolikus teológiai főiskola rektora is megismerhette a vorkutai szénbányász elítéltek életét. Onnan hazatérve, bár fizikai munkásként dolgozott, de titokban tovább folytatta papi és teológiai tanári munkáját. 21 főt készített fel az egyházi szolgálatra. Az ártatlanul elítélt 129 pap közül 30 nem látta viszont szeretteit. Az életben maradtak amnesztiával térhettek haza ban és titokban folytatták szolgálatukat. Ha a titkosszolgálat tetten érte őket, akkor újabb kényszermunkatábor várt rájuk. Puskás László táborban vezetett naplója Szabó András misézéshez használt kényszermunkatáborbeli kanala 9
6 FERENCESEK MEGPRÓBÁLTATÁSAI Papucs és ernyő, melyeket Bernát atya Kínából hozott. Ezek árusítása is hozzájárult a misszió fenntartásához. 10 Mivel a ferencesek a világháború idején tanúsított hősies helytállásuk miatt nagy tekintélyre tettek szert, így nem véletlen, hogy a kommunista egyházüldözés első vértanúja az ő soraikból került ki. Több mint negyven ferences szerzetest börtönöztek be, heten közülük vértanúk lettek ben P. Kiss Szaléz atya ( ) Gyöngyösön megszervezte a Keresztény Demokratikus Ifjúsági Munkaközösséget, amely a város fiatalságát fogta egybe. E szervezetben a kommunisták konkurenciát láttak, ezért Szaléz atyát április 28-án a templom elöl elhurcolva letartóztatták. Azzal vádolták, hogy vezetője egy szovjet katonák meggyilkolására szerveződött fegyveres összeesküvésnek. Ennek előzménye, hogy néhány gyöngyösi fiatal, bosszút állt egy szovjet katonán nőrokonai megerőszakolásáért, majd tettüket Kiss Szaléznak gyónták meg. Az atyát a felismerhetetlenségig verték, kínozták, de ő a gyónási titkot nem árulta el. P. Kiss Szalézt december 10-én a szovjet hadbíróság ítélete alapján végezték ki Sopronkőhidán. Azóta a gyónási titok vértanújaként tisztelik. Károlyi Bernát ( ) 1929 és 1938 között a magyar ferencesek kínai missziójának alapítója és vezetője volt. Missziós tevékenysége során elhagyott, magatehetetlen betegeket ápolt, árvaházat alapított családjukból kitett lányoknak. Iskolát, orvosi rendelőt létesített, megszervezte a környék lelkipásztori szolgálatát ban visszajött Magyarországra, ahol a misszió anyagi támogatásának szervezésén dolgozott, újságkiadással foglalkozott. A zsidó deportálások idején a kecskeméti rendházba fogadta be az üldözötteket. A szovjet front előretörésekor a város köztisztviselői elmenekültek. Ezután ő irányította a várost, vezette a kórházat, összeszedte a betegeket, és ingyenkonyhát nyitott a menekülteknek ben tiltakozott a kommunista rendőrség embertelen túlkapásai miatt, amelyekkel a börtönbe vetetteket megalázták, ezért rövidesen őt is letartóztatták és államrend elleni szervezkedés ürügyén, bizonyíték nélkül elítélték. A beismerő vallomásra fizikailag és pszichikailag kényszerítették. A börtönben őt is kegyetlenül kínozták, de Bernát atya mindig megőrizte jóságát. Titokban gyóntatta és bátorította sorstársait ben a börtönben érte a halál. A hívő emberek azon vágya, hogy eljuthassanak a Szentföldre a múltban ritkán teljesülhetett. Ezért érlelődött meg Majsai Mór ( ) ferences atyában a Magyar Szentföld megvalósításának terve. A templom mellé kolostor és múzeum is épült. A Magyar Szentföld sorsa azonban meg volt pecsételve ben az ÁVH az ott élő szerzeteseket letartóztatta az épületekre pedig lakat került. A következő évtizedekben iskola, csomagolóüzem és levéltári raktár működött benne. Mór atya 6 évet töltött börtönben. A Magyar Szentföld egy ellipszis alakú templom köré épített 21 kápolnában mutatta volna be Jézus földi életének főbb helyszíneit. A befolyt adományokból el is kezdték az építkezést, amely még a háború alatt, sőt az azt követő szűkös években is folytatódott. Képünkön gipsz makett a tervezett születés barlangjáról. 11
7 Kovács Ferenc Imre atya kerékpárkormányra helyezhető rózsafüzére Aczél László Zsongor atya sziklatáborbeli naplója Írógép, melyen a pálosok illegális iratai készültek Titkos fogadalmakhoz használt régi pálos habitusdarab és börtönben, villanydrótból készített rózsafüzér PÁLOSOK ÉS A KATAKOMBACSERKÉSZET A kommunista hatalom 1950-ben betiltotta a pálos rend működését is. Miután a rendet feloszlatták nem kerülhette el sorsát az általuk működtetett Sziklatemplom sem március 26.-án húsvéthétfőn éjféltájban az Államvédelmi Hatóság emberei betörték a budapesti pálos kolostor ajtaját. Vandál kezek összetörtek mindent, oltárokat, szobrokat, templomi berendezési tárgyakat. Ezzel kezdetét vette a pálosok keresztútja, számos vértanú és hitvalló került ki a pálosok soraiból. Tizenkét szerzetest néhány civillel együtt 150 év börtönre ítéltek, ám a szerzetesrend titokban mégis tovább élt. A legismertebb vértanú Vezér Ferenc atya, ( ) aki pálosszentkúti házfőnökként 1944-ben a tanyai férfiakból védőőrséget szervezett a szovjet katonák garázdálkodása ellen. Ezt használta fel az ÁVH néhány évvel később, hogy harminc szovjet katona meggyilkolásának vádjával letartóztassa. Az állandó verések és kezelések miatt, végül egy katona megölését vallotta be annak reményében, hogy elkerülheti a Szovjetunióba deportálást. Ennél rosszabb következett be; halálra ítélték. Ács Ferenc István ( ) is a pálos vértanúk sorában foglal helyet, bár halálának körülményei teljesen ma sem tisztázottak. A szerzetesek deportálását majd letartóztatását sikerült elkerülnie, de egy hajnalon holtan találták egy vasúti kocsi kerekei alatt. Az ÁVH balesetnek igyekezett beállítani a halálesetet, de a boncoláskor kiderült, hogy az áldozaton lőtt sebek vannak. 12 Igazán megdöbbentő Kovács Ferenc Imre ( ) gencsapáti káplán vértanúsága is, akit többek között a pálosokkal fenntartott titkos viszonya és édesapja háború utáni antikommunista tevékenysége miatt rendszeresen félholtra vertek a rendőrök. A kialakult szövődmények okozták halálát után a kommunista hatalom feloszlatta a Magyar Cserkészszövetséget is, tagjait pedig az úttörő mozgalomba akarta kényszeríteni. Az ez ideig működő katolikus lelkületű cserkészcsapatok több elkötelezett vezetője úgy gondolta, hogy a cserkészet lényegét jelentő cserkészfogadalmukat; az Isten, haza és embertársak iránti önkéntes elkötelezettségüket nem adják fel. Ezért a cserkésztörvény szellemében föld alatt folytatták a cserkészéletet. A katakombacserkészet legszervezettebben Pécsett valósult meg Arató László és Ivasivka Mátyás cserkészvezetők irányításával. A két csapat 1953-ban Sziklatábor néven egyesült, az akkor börtönből szabadult Bolváry Pál ( ) pálos atya lelki vezetésével. A Sziklatábor több önálló fiú és lány kis közösségből állott, amelyek titokban összejöveteleket, kirándulásokat és a lakásokon hittanórákat tartottak, nyáron táborokat rendeztek. Tevékenységüket átszőtte a hallgatás törvénye. A vezetők lebukása 1961-ben történt. Titkos és illegális cserkészkedés miatt Bolváry atyát hat év börtönre ítélték. 13
8 KOHOLT VÁDAK, VÉLETLEN BALESETEK A rendőrgyilkos pap. E néven vált ismertté Asztalos János ( ) plébános, akinek neve összeforrott Pócspetrivel. Az egyházi iskolák államosítása idején, június 3-án Pócspetri lakosai a községháza udvarára vonultak, s ott egyházi énekeikkel, imáikkal igyekeztek befolyásolni a községi vezetőséget, hogy iskolájukat ne vegyék el a katolikus egyháztól. A kivezényelt két rendőr egyike véletlenül, saját puskájával agyonlőtte magát. A megjelent ÁVH-katonák többeket letartóztattak, a falu felnőtt férfi lakosságát végig verték, hárman belehaltak sérüléseikbe. A pert hatalmas sajtónyilvánosság övezte, s a megjelent tudósítások a katolikus egyház, a klerikális reakció társadalomra veszélyes voltáról igyekeztek meggyőzni a közvéleményt. A rögtönítélő bíróság Királyfalvi Miklós jegyzőt és Asztalos Jánost halálra ítélte. A plébános esetében az ítéletet a köztársasági elnök életfogytig tartó börtönbüntetésre változtatta. Közel négy évet töltött magánzárkában. Hogy szellemi épségét megőrizze emlékezet- 14 Nagy Ferenc atya kistarcsai csajkája és titokban végzett misézéseinek kellékei, melyek egy nagyobb gyufásdobozban elférnek. Asztalos János kenyérbélből készült rózsafüzére Börtönelbocsátó Asztalos János számára ből misézett, gondolatban minden nap meglátogatta plébániája egy-egy tagját és WC papíron titokban francia szótárt állított össze ban a forradalom idején szabadult, majd a megtorlások idején Jugoszlávián keresztül Rómába emigrált nyarán egy paptársát segítette ki Nagy Ferenc ( ) a bács-kiskun megyei Fajsz községben. Mise után ő is elment a kommunista párt által szervezett aratási ünnepre, mely a helyiek érdektelensége miatt kudarcba fulladt. A Pócspetri eset után törvénybe iktatták, hogy ha bárhol szembenállást tapasztalnak a kommunistákkal szemben, a helyi papot teszik érte felelőssé. Néhány nap múlva a rendőrség demokrácia elleni izgatás vádjával letartóztatta és a bíróság két évre elítélte. A külvilágtól elzárva a legveszedelmesebb politikai foglyok közé került. Miután váci börtönbüntetését letöltötte Kistarcsára internálták, mert a diktatúra szabadlábra helyezését államvédelmi szempontból veszélyesnek találta. Bár idegeit nagyon megviselték a börtönévek és sokáig mezőgazdasági munkásként és illegális kisegítőlelkészként dolgozott, mégis azt vallja, hogy a Jóistennek az volt a terve, hogy a börtönbe került sok embernek személyében legyen segítője, erősítője, halálra való előkészítője. A hatvanas években csatlakozott a titokban működő Szalézi rendhez. 15
9 A Szalézi rend Clarisseumnak nevezett árvaházát, a többi katolikus intézethez hasonlóan feloszlatta a kommunista rendszer. Ebben az intézetben dolgozott Sándor István ( ) testvér. Amikor az Államvédelmi Hatóság állományát 1949-ben főre duzzasztotta, az árva- és a munkásgyermekek látszottak a legmegbízhatóbb személyeknek, akikből jó ávóst lehet nevelni. Ezek a fiatal tisztek az árvaház államosítása és a szerzetesek elűzése után is kapcsolatot tartottak volt lelki vezetőjükkel, Sándor István testvérrel, aki időközben egy mosóporgyárban helyezkedett el. A gyárban a fiatalok körében végzett nevelő munkáját még kitüntetéssel is elismerték. Amikor azonban kiderült, hogy illegális hittancsoportjának még ávós tagjai is vannak, akkor a katonai bíróság a csoport tizenhat tagját, köztük Sándor István testvért és Ádám László szalézi tartományfőnököt összeesküvés vádjával letartóztatta. A koholt vád szerint Sándor István fegyveres csoportot, összeesküvést szervezett az állam megdöntésére. Bár korábban lehetősége lett volna Ausztriába menekülni ő mégis maradt, vállalva a vértanúság kockázatát. A csoport tagjaira a börtönbüntetések mellett három halálos ítéletet is kimondtak és végrehajtottak. Egyikük a vallatások során halt meg. Rabtársai tanúsítják, hogy a halálos ítélet tudomásulvétele után is a békét sugározta, s ő tartotta a hitet a többiekben is. Boldoggá avatása folyamatban van. Endrédy Vendel ( ) a győri bencés gimnáziumban töltött évek alatt érlelődött meg hi16 Szellemi képességeinek megőrzése céljából Endrédy Vendel papír testeket készített a börtönben Debreczeni Sixtus kerékpárja a baleset után. Lent. Az elgázolt atya holttestét fedő lepedő, melylyel az áldozatot az utcán letakarták. Ezeket a tárgyakat évtizedekig ereklyeként rejtegette híve Ambrus Adrienn. Babérlevél börtönbeli krumpli főzelékből vatása a papi és a tanári pálya iránt ben lépett a ciszterciek közé. Matematika-fizika szakos tanári évek után választották meg a rend apátjának. Személyéhez fűződik a rend megújítása, lelki, szellemi, gazdasági felvirágoztatása. A háború alatt sok üldözöttet menekített és nyújtott védelmet a hozzáfordulóknak a zirci monostor pincéiben. A következő években pedig az ő helytállása adott erőt nemcsak a ciszterci rend tagjainak, de a többi szerzetesrendnek is október 29-én tartóztatták le és 8 hónapi embertelen kínvallatás után 14 évi szabadságvesztésre ítélték. A vád pedig így hangzott: hazaárulás, kémkedés, szervezkedés, valutázás. Hat évet töltött magánzárkában, megfagyott kézzel-lábbal, kihullott fogakkal, de töretlen hittel és lélekkel szabadult az 1956-os forradalom idején. Utolsóként, mert még a nyilvántartásban sem szerepelt. A forradalom után visszakerült a börtönbe, de egészségi állapota miatt hamarosan Pannonhalmára, az idős szerzetesek otthonába internálják. Itt élt haláláig. Börtönéveiről így vallott: Nem adnám oda a hatévi börtönélet szenvedéseit semmi földi kincsért. Valami óriási értéktöbbletet kaptam. Nem tudok haragudni senkire bántóim, kínzóim közül. Szeretek értük imádkozni úgy szívből, igazán ben lépett a ciszterci rendbe, Debreczeni Sixtus ( ). Kiképzése alatt Bolognában és a Sorbonne-on tanult. Tanári és plébánosi évek után 1948-ban került a ciszterci templom plébánosaként Egerbe. Itt fellendítette a hitéletet, családközösségeket 17
10 alakított és megszervezte az öregek és a szegények gondozását. A nyári lelki napokon és a plébániai kirándulásokon sok százan vettek részt. A szerzetesrendek feloszlatása után megtiltották papi működését. Kertészeti napszámosként dolgozott miközben egy nyomorult albérleti szobában húzta meg magát. Ez idő alatt megszervezte és irányította a magánházaknál történő illegális hitoktatást, misézést. Rendőri felügyelet alatt állt, a hatalom többször megfenyegette és nem egyszer kíséreltek meg merényletet ellene. Végül február 21-én egy katonai személygépkocsi halálra gázolta. A hír mindenkit megdöbbentett, az emberek a sötétségben és a későbbi napokban is felkeresték a tragédia színhelyét, a járda szélén hangtalanul imádkoztak. Mindenki meg volt győződve, hogy nem véletlen baleset történt. Nem engedélyezték Egerben megadni neki a végtisztességet. Székesfehérvárott temették el. A hazai papság soraiban elsők között vallotta Pálos Antal ( ), hogy Istent nemcsak tettekkel, hanem szenvedéssel is lehet szolgálni. A kommunizmus alatt ő sem élhette tovább papi és újságírói életét, mint a jezsuiták folyóiratának a Szív újságnak a szerkesztője Mécs László misefelszerelése. Kehelyként egy nyeletlen kanál szolgált. Pálos Antal emlékezetből leírt misekönyve, a börtönbeli misézések egyik kelléke Vízváry László ( ) az iskolák államosítása után Endrődre került. Miután egyik hívének segített az aratásban egy újságcikk azzal vádolta meg, hogy a parasztokat a termés elpusztítására uszította. A keletkezett politikai vihar elől rendfőnöke Budapestre hívta. Bábcsoportjának működését azzal a feltétellel engedélyezték, hogy ne csináljon vallásos és államellenes propagandát. ben lett az illegalitásban működő rend titkos tartományfőnöke. Az illegalitásban is kiterjedt lelkipásztori munkát végzett főként a diákság körében. Egy lelkigyakorlat alkalmával tartóztatta le a rendőrség 1954-ben, és a bíróság 17 év börtönre ítélte. Ez alatt a börtönben és a szénbányában is folytatta papi tevékenységét. Az 1956-os forradalom alatt szabadult, de egy év múlva ismét bebörtönözték. Fogva tartói megpróbálták beszervezni, de ő minden kísérletnek ellenállt, hogy besúgó legyen. Szabadulása után egy szociális otthon lelkészeként működött. A két világháború közötti vallásos líra legnépszerűbb, leghatásosabb egyénisége volt Mécs László ( ). Élete jelentős részét a Felvidéken és Kárpátalján töltötte ban adta ki első kötetét, s ezután kezdte meg vándor előadókörútjait, melyek nagy népszerűséget szereztek költészetének és személyének. A háború után nemcsak az irodalmi életből szorították ki, de szó szerint bujdosni kényszerült, először a bakonybéli bencések fogadták be majd az erdészet munkatársai bújtatták. Ezután Pannonhalmán élt. Itt tartóztatta le az ÁVH 1953-ban, majd ezt követően az őt rejtegető paptársaival együtt súlyos börtönbüntetésre ítélték. Röpiratok terjesztése vádjával 10 évi börtönt kapott ban hátralévő büntetésének elengedésével szabadult, és újra lelkipásztori tevékenységet folytatott: rendszeresen prédikált az óbudai plébániatemplomban. Miután azonban tömegek hallgatták, Pannonhalmára, a papi szociális otthonba küldték. Ott is hunyt el. 19
11 FŐPAPOK A VÁDLOTTAK PADJÁN Az utókor, főként a kommunista történetírás hatására ma sem ismeri és ismeri el eléggé az egykor országos hírű ferences főpapot, Zadravecz Istvánt ( ). A két világháború közötti időszakban volt tábori püspök, hitszónok, lapszerkesztő és életének minden területén hazafias beszédeivel, közszerepléseivel, a nemzeti öntudat és az első világháború utáni területi revízió ébrentartásán fáradozott. Rendtársaival együtt ezreket mentett meg a biztos haláltól a zsidóüldözések idején. Egy rádió beszéde alapján, háborús és népellenes bűncselekmény elkövetésével vádolva, a kommunisták a szovjet hatóságok kezére adják, ők azonban nem találták bűnösnek és szabadon engedték. Ellenfelei nem nyugodtak és első népbírósági tárgyalásán, 1946-ban, 5 év börtönre ítélték. Embertelen körülményekkel és megalázó bánásmóddal akarták megtörni a beteg főpapot október 8-án, a püspököt fellebbezés után szabadlábra helyezték. Szabadulása után lakását elvették tőle. Néhány évig kis falvakban húzta meg magát, míg végül Zsámbékon lehetett kisegítő lelkész. A hatalmat az 1945 őszén fokozatosan magukhoz ragadó kommunisták a kialakítandó proletárdiktatúrában csakis olyan, létszámában minimálisra zsugorított katolikus egyházat tudtak elképzelni, melynek vezetői készségesen teljesítik az állampárt akaratát. Tudták, hogy Mindszenty József bíboros,esztergomi érsek ( ) nem az ő emberük, ezért letartóztatták. A fogságban testileg-lelkileg megkínozták, s hazug vádak alapján életfogytiglani fegyházra ítélték. 6 év börtön után megromlott egészsége miatt Felsőpetényben házi őrizetben tartották fogva. Az 1956-os forradalom idején kiszabadítása, érseki tisztének helyreállítása az egyik legáltalánosabban elterjedt követelés volt. A szabadságharc leverése után az USA nagykövetségén kért menedéket, ahol tizenöt évet töltött. Lelkiismereti kötelességének érezte, hogy a világban szétszóródott magyarokat hitükben és magyarságukban erősítse. Ezért munkába kezdett, hosszabb lelkipásztori utakat tett, hogy a világon szétszóródott magyarokat felkeresse. Báró Apor Vilmos ( ) győri püspöki székét március 2- án foglalta el. Nevét az igazságtalanul üldözöttek védelmében végzett te- 20 Zadravecz vált a földalatti egyház egyik oszlopává. Ő szentelte titokban pappá az állam által a szemináriumokból kizárt növendékeket. A képen a papszenteléshez használatos tárgyai. vékenységével örökítette meg. Saját biztonságát is kockáztatva az erőszakos törekvésekkel szemben, mindent elkövetett az üldözöttekért. Amikor a háború elérte Győr városát, mindenkit befogadott és sok százan találtak menedéket a Püspökvárban. Számítva a brutalitás veszélyére, kijelentette: Egyszer úgy is meg kell halni, inkább ilyenkor adja oda az ember az életét. Ez be is következett, amikor részeg orosz katonák a pincében tartózkodó asszonyok és lányok közül százat el akartak vinni, ő pedig ellenállt. Három lövés érte, a legsúlyosabb a gyomrán. Halálát érezve közeledni, imádkozott papjaiért, híveiért, a szerencsétlen magyar hazáért és azokért, akik meglőtték, majd április 2-án éjfél után meghalt. Boldoggá avatására november 9-én került sor a római Szent Péter téren. Az egriek körében nagy népszerűségnek örvendett Kriston Endre segédpüspök ( ), akik, csak püspök bácsi néven ismerték és emlegették. A kommunista terror azonban őt sem kímélte. Első alkalommal 1919-ben, a Tanácsköztársaság idején a kommün helyi vezetői mivel érseke mellett kiállt letartóztatták, hónapokig fogva tartották és súlyosan bántalmazták. Következő letartóztatására április végén háborús uszítás vádjával került sor. Az egri várban lévő internálótáborban heteken keresztül válogatott módszerekkel kínozták, ütötték-verték, éheztették. Letartóztatásának híre eljutott Rákosi Mátyásig, aki leállíttatta az eljárást, attól tartva, hogy a klerikális reakció egyik főfészkében lázadás tör ki. Ezután csendes visszavonultságban, a bántalmazások miatt kialakult egészségi problémáktól küszködve élt. Az 56-os szabadságharc idején a forradalmárok bosszút akartak állni bántalmazóin, amire csak annyit felelt: Már rég megbocsájtottam. 21
Otthonunk az Egyház LELKISÉG. Plébánia száma: 28/610-282
Otthonunk az Egyház Péceli Római Katolikus Egyházközség 11/10/2013 Elektronikus változat VIII/35 LELKISÉG Írta: Vatrga Andrásné Ilike - Forrás: wikipedia Október 9-én a Szentatya megbízásából a boldogok
Elhunyt Bulányi György Június 6-án, életének 92. évében elhunyt Bulányi György piarista szerzetes, a Bokor Bázisközösség alapítója. Bulányi György magyar német szakos tanárként végzett és 1943- ban szentelték
Kerkai Jenő atya négyes alapeszméje: Krisztusibb embert! Műveltebb országot! Életerős népet! Öntudatos magyart!
Dr. Takáts Ágoston KI VOLT KERKAI JENŐ JEZSUITA ATYA? **** KERKAI ATYA NÉGYES ALAPESZMÉJE 1970-ben még nem lehetett megmondani, hogy ki volt Kerkai Jenő jezsuita atya. Akkor csak a rögök dobogtak koporsóján